ஆர்னெத் கணக்கீடு

ஆர்னெத் கணக்கீடு (Arneth count) என்பது குருதி வெள்ளையணுக்களுள் ஒன்றான நடுவமைநாடிகளின் (நியூட்ரோஃபில்கள்) உட்கரு மடல்களின் (nuclear lobes) எண்ணிக்கையை கொண்டு மேற்கொள்ளப்படும் ஒரு கணக்கீடு ஆகும்.J. Arneth: Die neutrophilen weissen Blutkärperchen bei Infektions-Krankheiten. Habilitation paper, Jena 1903

பொதுவாக நடுவமைநாடிகளின் உட்கருவில் இரண்டு அல்லது மூன்று மடல்கள் இருக்கும்.

நுண்ணோக்கி கொண்டு பார்க்கும் போது,

 குறைவான மடல் எண்ணிக்கை கொண்ட நடுவமைநாடிகள் (நியூட்ரோஃபில்கள்) பெரும்பான்மையாக இருப்பின் இது இடப்புற நகர்வு எனப்படும். தொற்று, புற்று, குருதிச் சிதைவு போன்ற நிலைகளில் இவ்வாறு காணப்படும்

 அதிக மடல் எண்ணிக்கை கொண்ட நடுவமைநாடிகள் (நியூட்ரோஃபில்கள்) இருக்குமாயின் இது வலப்புற நகர்வு எனப்படும். வைட்டமின் பி12 குறைபாடு, ஃபோலிக் அமிலக் குறைபாடு, கல்லீரல் மற்றும் சிறுநீரகச் செயலிழப்பில் இவ்வாறு காணப்படும். தற்கால மருத்துவத்தில் இக்கணக்கீடு அவ்வளவாகப் பயன்படுத்தப்படுவதில்லை.

மேற்கோள்கள்

பகுப்பு:குருதி
பகுப்பு:மருத்துவம்